หุ้นยุโรปปิดบวก รบข้อมูลภาคอสังหาฯสหรัฐสดใส
ตลาดหุ้นยุโรปปิดบวกเมื่อคืนนี้ (17 ส.ค.) ขานรับข้อมูลที่บ่งชี้ถึงความแข็งแกร่งของภาคอสังหาริมทรัพย์ของสหรัฐ โดยสมาคมผู้สร้างบ้านแห่งชาติ (NAHB) ของสหรัฐเปิดเผยว่า ดัชนีความเชื่อมั่นผู้สร้างบ้านพุ่งขึ้นแตะระดับสูงสุดในรอบเกือบ 10 ปี
18 ส.ค. 2558

สำนักข่าวอินโฟเควสท์รายงานว่า ดัชนี Stoxx Europe 600 ปรับขึ้น 0.3% ปิดที่ 387.26 จุด, ดัชนี CAC-40 ตลาดหุ้นฝรั่งเศสปิดที่ 4,984.83 จุด เพิ่มขึ้น 28.36 จุด, +0.57%, ดัชนี DAX ตลาดหุ้นเยอรมันปิดวันทำการล่าสุดที่ 10,940.33 จุด ลดลง 44.81 จุด, -0.41% และดัชนี FTSE 100 ตลาดหุ้นลอนดอนปิดวันทำการล่าสุดที่ 6,550.30 จุด ลดลง 0.44 จุด, -0.01%
ตลาดหุ้นยุโรปได้รับแรงหนุนหลังจากสมาคมผู้สร้างบ้านแห่งชาติ (NAHB) ของสหรัฐเปิดเผยว่า ดัชนีความเชื่อมั่นผู้สร้างบ้านพุ่งขึ้นในเดือนส.ค.อยู่ที่ระดับ 61 ใน ซึ่งเป็นระดับสูงสุดนับตั้งแต่เดือนพ.ย.2005 และสอดคล้องกับตัวเลขคาดการณ์ของนักวิเคราะห์ ซึ่งบ่งชี้ถึงความเชื่อมั่นที่เพิ่มขึ้นต่อตลาดที่อยู่อาศัยของสหรัฐ
หุ้นอัลสตอม เอสเจ พุ่งขึ้น 7.2% หลังจากมีรายงานว่าสหภาพยุโรป (EU) อาจจะอนุมัติให้อัลสตอมเข้าซื้อสินทรัพย์ของบริษัทเจนเนอรัล อิเล็กทริก, หุ้นเครดิต อากริโคล พุ่งขึ้น 2.1% หลังจากนักวิเคราะห์ของเอชเอสบีซี โฮลดิงส์ แนะนำให้นักลงทุนซื้อหุ้นดังกล่าว ส่วนหุ้นเฮนเนส แอนด์ มอริทซ์ ปรับขึ้น 2% หลังจากบริษัทเปิดเผยยอดขายที่ดีเกินคาด